میرانی:هەندێك لەبرادەرانی سەركردایەتی یەكێتی پێمان دەڵێن حەقە كاك مەسعود تەنیا وەك سەرۆكی پارتی نەبێ بەڵكو ببێتە مەرجەعی كوردستان‌و هەموومان
"چونكه‌ ده‌ڵێن هەر (كاك مه‌سعود بارزانی-مان ماوە بەدەستەوە (جا به‌بێ به‌ڵگه‌ ئه‌و قسه‌یه‌ ناكه‌م و به‌ڵگه‌م له‌لایه‌ له‌سه‌ر ئه‌و قسه‌یه‌)"
له‌وتووێژێكی ژیار محه‌مه‌د له‌ ده‌نگی ئه‌مریكا، فازڵ میرانی سكرتێری مه‌كته‌بی سیاسی پارتی دیموكراتی كوردستان باس له‌ چه‌ند پرسێكی تایبه‌ت به‌ پرسی پاڕێزگاری كه‌ركوك و كێشه‌كانی نێوان پارتی و یه‌كێتی و ئه‌گه‌ری به‌شداری كردن یاخود به‌شداری نه‌كردنی یه‌كێتی له‌ حكومه‌ت ده‌كات . لەسەرەتای وتووێژەکەدا میرانی لەبارەی قسەکانی سەعدی پیرە لەدەنگی ئەمریکا وتی" من لەگەڵ ئەوەدا نیم ، مەگەر تەنها ئەوەی پێداگریه ك لەلایەن برادەرانی یەکێتیەوە هەبێت کەنایانەوێت حکومەتی هەرێمی کوردستان لەدوای هەڵبژاردنەکان پێکبهێنرێت، جا بڕیاری خۆیانە یا بڕیاری خەڵکی ترە ئەوە پەیوەندی بەخۆیانەوە هەیە،ئنجا لە 1992ەوە تا ئێستا به شه ڕی ناوخۆ-شه وه ، پارتی و یەکێتی پێکەوە ئەم وڵاتە بەڕێوە دەبەن خێرە ئێستا ناتوانن پێکەوە حکومەت پێکبهێنن؟!" ئه ندامی مه كته بی سیاسی یه كێتی نیشتمانی كوردستان ڕایگه یاندبوو" زه حمه ته له گه ڵ پارتی له كابینه یه ك بین كه ئه وه سیاسه تی بێت، یه كێتی له و یاریه تێگه یشتووه ئیتر ئه وه ناخوات." فازڵ میرانی وتی" پارتی دەیەوێت"کاک مەسعود" مەرجەع بێت ئەمە چیتر ناخوات، هەر خۆیان بە خۆ-شیەوە (کاک سەعدی پیرە) کە ئیشێکیان کەوتۆتە لای "کاک مەسعود" و بۆیان جێ بەجێ کراوە دواتر خۆیان وتویانە "کاکە ئەم پیاوە نەک تەنها سەرۆکی پارتیە، ئەمە بکەنە "مەرجەعێک" بۆ هەموومان، بەڵام دیارە ئیتر بەرژەوەندییه كان (مەبادیئی) داپۆشیوە." سكرتێری مه كته بی سیاسی پارتی دیموكراتی كوردستان زیاتر ڕونیکردەوە" من ناڵێم یەکێتی بەفەرمی داوای کردووە، باسی ئەوانە لە یەکێتی دەکەم کە ئێستا ڕەخنە دەگرن و دەڵێن کاک مەسعود دەیەوێت ببێتە مەرجەع، بەڵام بەشێک لە خۆیان لە ئەندامانی سەرکردایەتی و مەکتەبی سیاسی بە "بەندە" و بەشێک لەبرادەرانی مەکتەبی سیاسی ئێمەیان وتووە بە (کاک مەسعود بارزانی" بڵێن ته نها وه ك سه رۆكی پارتی نه بێت به ڵكو ببێته مه رجه عی كوردستان بۆ هه موومان چونكه هەر ئەو-مان (كاك مه سعود بارزانی) ماوە بەدەستەوە (جا به بێ به ڵگه ئه و قسه یه ناكه م و به ڵگه مان لایه له سه ر ئه و قسه یه )، به دڵنیاییه وه به شێكی زۆرییان ئه و "مه رجه عیه ته "قبوڵ ده كه ن به و مه رجه ی "ته ئمینی به رژه وه ندی ئه وان بكات". سکرتێری مەکتەبی سیاسی پارتی دیموکراتی کوردستان ئەوەشی وت" لەلای ئێمە ئاسایشی کۆمەڵگا و "ئیستقرار"ی دۆخی کوردستان گرنگە، ئەوە پۆستی وەزارەتی داد چارەسەرکرا کە من خۆم نایناسم بەڵام کاندیدێکی سەربەخۆیە، وە سەبارەت بە کەرکوکیش ئێمە و یەکێتی ڕێککەوتنێکمان هەیە کە هاوتەریب لەگەڵ پێکهێنانی حکومەت لەسەر کاندیدێکی پارێزگار ڕێکبکەوین، ئەوان کاتی خۆی "کاک فەرەیدوون عەبدولقادر-ییان" کاندید کرد ئێمە ڕازی بوین، ئێستاش بە بۆچونی من باشترە خۆمان ڕێك بكه وین وه ك لەوەی خەڵکێک بێت بە "خورتی" ڕێکەوتن لەنێوانماندا بکات هەروەک چۆن خەڵکێک برادەرانی یەکێتیان نارد بۆ مەراسیمی سوێند خواردنی سەرۆکی هەرێمی کوردستان"کاک نێچیرڤان" ئەمە نەکرێت لەگەڵ یەکتر باشترە، با خۆمان یەکتر قبوڵ بکەین." مەبەستت لە "خەڵکێک" یەکێتی نارد بۆ مەراسیمی سویندخواردنی سەرۆکی هەرێم کێیە ئەو خەڵکە؟ فازڵ میرانی ئامادەنەبوو ئاماژە بەو "خەڵک"ە بکات و بەتەنها وتی" خۆیان (یه‌كێتی) دەزانن کێ ئەوانی نارد بۆ مەراسیمەکە، من ناچمە ناو وردەکاری چونکە هێشتا بێگومان دۆخی کوردستان گرنگترە لە "چاوپێکەوتنێک" میرانی درێژەی بەقسەکانیدا و وتی" سەبارەت بەکەرکوک، کێ کەرکوکی ڕادەستی عیراق کرد؟ ئێمە بوین وا گللەیمان لێدەکرێت ئەمڕۆ؟ نەخێر، هەندێک لەبرادەرانی یەکێتی کەرکوک کە دڵی کوردستان بوو دەریان هێنا دایان بەخەڵکی تر،جا نەشتەرگەری بۆ دەکەن، دەرزی لێدەدەن، ئەوان ئیستا بە ئێمە دەڵێن وەرن چارەسەری بکەن." ئێوە وەک پارتی، وە دروشمی "مەلا مستەفای بارزانی" لە شۆڕشی "ئەیلول" دروشم- تان ئەوە بوو کە کەرکوک دڵی کوردستانە، ئێستا کەسەرۆکی حکومەت و سەرۆکی هەرێم لەخۆتانە لەهەرێم بۆ دەتانەوێت هەرێمێک بێ دڵ بەڕیوە ببەن؟ سکرتێری مەکتەبی سیاسی پارتی دیموکراتی کوردستان له وه ڵامی ئه و پرسیاره دا وتی" بارزانی نه مر-به ڕه حمه ت بێت" شۆڕشی ئەیلولی لەسەر کەرکوک دانا ئامادە نەبوو نیوەی کەرکوک بداتە حکومەتی عیراق، لێیان پرسی بۆ؟ وتی "من نامەوێت سبەی کەمردم بێنە سەرقەبرم پێم بڵێن چۆن سازشت لەسەر بەشێکی خاکی کوردستان کرد؟ "مام جەلالیش بەڕەحمەت بێت" دەیوت کەرکوک قودسی کوردستانە، بەڵام قودسی کوردستان و دڵی کوردستان هەندێک لەبرادەرانی یەکێتی چوون ڕادەستی عیراقیان کرد و هیچ ڕیزێکیان بۆ دڵ و قودسی کوردستان دانەنا، ئنجا ئێستا بە ئێمە دەڵێن وەرن چاکی بکەنەوە " ئێمە بێگومان لەگەڵ چاککردنەوەیداین." میرانی ، ووتی" من كه قسەکانی کاک سەعدی-م لە دەنگی ئەمریکا خوێندەوە کە دەڵێت، پارتی دەیەوێت پێگەی یەکێتی لەکەرکوک لاواز بێت" بەداخەوە ئەگەر ئێمە وەک ئەوان قسە بکەین ئەوا لە ستراتژیەتی ئەوانە، پارتی نەک لەکەرکوک لەکوردستانیش نەمێنێت،بۆیە عیراقیان هێنا تا ئێمە لەکەرکوک نەمێنین." پرسیار\ باشه ئێوه چ هاوپه یمانی ستراتیژێكن ئه و دوو حیزبه كه وا نیه تی یه كتر بخوێێنه وه پێتان وابێت ئه و ده یوێت ئه و لاواز بكات ئه وی تر ده یه وێت ئه و بسڕێته وه ؟ میرانی له وه ڵامدا وتی"ئه مه نه خۆشیه كی درێژخایه نی یه كێتی و پارتیه ده گه ڕێته وه بۆ ساڵانی ( 64و 66و 75), و شه ڕی ناوخۆ، هه تا شه ڕی ناوخۆ له سه ر ئه وه بوو، نه ك له سه ر دوكان و زه وی و شتی تر، به ڵام نه ئێمه ده توانین یه كێتی لاواز بكه ین و بیسڕینه وه ، نه یه كێتی-یش ده توانێت پارتی بسڕێته وه ." فازڵ میرانی ئەوەشی وت" یەکێتی بە ئێمە دەڵێت، ئێمە زۆرینەین لەکەرکوک، باشە شەش کورس-ییان ‌هێناوە وە یەکەم بوو لە حەویجه‌ی عەرەب-یش کە داعش و بەعسی بوون هەموویان ، باشە شەش کورسییان هێنا ئێمە دەممان قەپات کرد دەممان نەکردەوە ئێمە "تەفزیلی" یەکێتی-مان کرد لەسەر خەڵکی تر وتمان قەینا ئەوانە کوردن خۆ شەش کورسیەکە هی دوای ڕیفراندۆم بوو ، با ئێستا ڕاستەوخۆ بێن ئێـمە و ئەوان کاندیدی خۆمان بدەین بە ئەنجومەنی پارێزگای کەرکوک، با وەک پۆستی وەزیری داد کاندیدێکی سەربەخۆ بێت، ئەم شێوازە سیاسەتەی یەکێتی پێشتر ڕایگەیاند" پارتی هه موو ئه و ناوانه ی ڕه تكردۆته وه كه یه كێتی پێشكه شی كردووه بۆ پۆستی پارێزگاری كه ركوك." لەوەڵامی ئەو پرسیارەی پارتی بۆچی کاندیدی یەکێتی بۆ پۆستی پارێزگاری کەرکوک ڕەتدەکاتەوە؟ فازڵ میرانی وتی" لێت ناشارمەوە ئێمە قارەمانەکانی شانزەی ئۆکتۆبەر بۆ پۆستی پارێزگاری کەرکوک قبوڵ ناکەین ئەوە ڕاستیەکەیە، بەشێکی زۆری ئەو کاندیدانە له وانە بوون، خۆ ئەو پۆستە بەتەنها هی یەکێتی نیە هی هەموو خەڵکی کەرکوکە دەبێت ئێمەش لەسەری ڕازی بین." لەو ڕێککەوتنەی لەنێوان ئێوە و یەکێتی دا هەیە هیچ بەندێکی تێدایە کە ئەو کەسەی کاندید بێت بۆ پۆستی پارێزگاری کەرکوک نابێت" بەشداربوبن "لە شانزەی ئۆکتۆبەر؟ فازڵ میرانی وتی" ئێمە ڕاشکاوانە بە برادەرانی یەکێتیمان وتتوە کە بەوانە ڕازی نابین بۆ پۆستی پارێزگاری کەرکوک کە قارەمانی شانزەی ئۆکتۆبەر-ن، ئەگەر خۆتان "تەعینی" دەکەن لەگەڵ حکومەتی عیراق بیکەن." دەوترێت جۆرێك لەڕێککەوتن لەنێوان ئێوە و یەكێتیدا هەیە کە باسی 16ی ئۆکتۆبەر نەکەن؟ سکرتێری مەکتەبی سیاسی پارتی دیموکراتی کوردستان لەوەڵامدا دەڵێت" شانزە ڕێککەوتنیش بکەین لەسەر باس نەکردنی 16 ی ئۆکتۆبەر، بەدڵی من و یا برادەرێکی یەکێتی یا بەڕێککەوتنی پارتی و یەکێتی نابێت کەباس نەکرێت چونکە ئەو ڕۆژە ڕۆژێکی ڕەشە لە مێژووی کوردستاندا منداڵەکانی ئێمە و ئەوان دەزانن 16ی ئۆکتۆبەر چیە؟ تەنانەت منداڵەکانی قارەمانانی شانزەی ئۆکتۆبەریش کە ئێستا لەکەرکوک ناژین "وەڵاه" پێیان ناخۆشە 16ی ئۆکتۆبەر، ئنجا با ئەوانە بچن لەکەرکوک بژین، دەمی ئەو خەڵکە بە ئێمە ناگیرێت بڵێین باسی شانزەی ئۆکتۆبەر مەکەن، باشە ئەی بەیاننامەکانی کاک کۆسرەت و مەلا بەختیار چی لێبکەین کە هی خۆیانە ئەوانیش بسڕینەوە لە مێژوو؟" میرانی لەدرێژەی وتووێژەکەدا وتی" من حەزدەکەم ئەوە بزانم ئەگەر پارێزگاری کەرکوک دابنرێت جا یەکێتی بێت یا پارتی یا دوو پارێزگاریش بێت ئەم سیاسەتی تەعریبە کە ئەوان دەڵێن "دەهەزارییەکانی -حی التنك" له هەڵبژاردنی داهاتوو کورد لەکەرکوک دەبێتە کەمینە ئەمەیان پێ چارەسەر ناکرێت، مه گه ر ئێمە و یەکێتی بە سەرۆکی هەرێمی تازە، وه حكومه تی تازه فشار لەبەغداد بکەین بۆ ئاسایی کردنەوەی دۆخی کەرکوک وە دەبێت دژی هەڵبژاردن بین ئێمـە و یەکێتی و هەموو حیزبەکان تا دۆخی کەرکوک ئاسایی نەکرێتەوە هەڵبژاردن نەکرێت له و شاره ." سکرتێری مەکتەبی سیاسی پارتی دیموکراتی کوردستان ئه وه شی وت" حه ق وایه كاك به رهه میش ڕۆڵی خۆی ببینایه بۆ ئاڕاسته كردنی براده رانی یه كێتی بۆ ڕێككه وتن زاڵ بوون به سه ر ئه و گرفتانه تا ڕێككه وتنه كه یان جێ به جێ بكردایه ، هه ر قسه كانی خۆی (كاك به رهه م ساڵح) له ڕۆژی سوێندخواردنی سه رۆكی هه رێم هه ر ئه وه په یڕه و بكات حه قه گوێی لێ بگیرێت." سەبارەت بەوەی بۆچی لەمەراسیمی سویند خواردنی سەرۆکی هەرێم ناوی "مام جەلال و کۆسرەت ڕەسوڵ "نەبرا تا ئەو ڕادەیەی یەکێتی نیگەران کرد کە مەحمود سەنگاوی بەو جۆرە قسەی لەسەرکردن؟ فازڵ میرانی وتی" خۆی قسەکانی "مەحمود سەنگاوی" هی ئەوە نیە مرۆڤ وەڵامی بداتەوە ئێمە بە ئەنقەست گەورەمان کردەوە خۆ ئەگەر بۆ ئێمە بوایە ئێمە قوتمان دەدا بەڵام "زماندرێژی" بەوجۆرەکرد کە باسی "مەلا مستەفا" بکات کە هەرچوار پارچەی کوردستان و یەکێتیەکانی پێش 1964 یش سوێندییان به سه ری دەخوارد، ئێمە جوابی ئەو-مان نەدا جوابی ئەو ڕونکردنەوە شەرمنانەی یەکێتی-مان دا چونکە ڕونکردنەوەکە وابوو بڵێن" کاک مەحمود دەستت خۆش بێت ئەمە بەدڵی ئێمە بوو بەزاری تۆ بوو" نەیانتوانی بڵێن ئێمە ئیدانەی دەکەین و تۆ مافت نیە باسی "مەلا مستەفا" بکەی کە مەرجەعی کوردە و هەرچوار پارچەی کوردستانی پێی ڕازیبووە، ئەم ڕونکردنەوە شەرمنانە پارتیەکانی توڕەکرد، باشترە دۆخی کوردستان به وردی ببینین کە 7 مانگە پێکهنانی حکومەتیان دواخستووە." سەبارەت بە ئەگەری پێکهێنانی حکومەت بەبێ یەکێتی و بەجێهێشتنی پۆستەکانی یەکێتی بە بەتاڵی؟ فازڵ میرانی ڕایگه یاند"، قسەکانی خۆمم لەبیرە من لەو كه سانه م کە هەرگیز هەڵوێستەکانم ناگۆڕم بەپێی ڕۆژگارەکە، ئێستاش دەڵێم ئێمە دەتوانین حکومەت بەبێ یەکێتی دروست بکەین بەڵام جوان نیە ئەوە یەکەم، خاڵێکی تر کاندیدی ڕاسپیردراو بۆ پێکهێنانی حکومەت هێشتا 17 ڕۆژی لەبەردەمدا ماوە ئەوان باسی پشووی پەرلەمان دەکەن پەرلەمان نابێ پشوو وەربگرێت تا 30 ڕۆژەکەی کاندیدی ڕاسپێدراو تەواو نەبێت چونکە لەبابەتی بودجە و پێکهێنانی حکومەت پەرلەمان نابێت پشوو وەربگرێت، وە ئێمە ئێستاش لە گەڵ برادەرانی یەکێتی لە پەیوەندیداین ئەگەر سبەینێ گەیشتینە ڕێککەوتن لەسەر ناوی کاندیدێکی هاوبەش بۆ پۆستی پارێزگاری کەرکوک ئەوا ڕێککەوتن لەسەر ناوەکە دەکەین بەڵام حکومەتەکە پێکدەهێنین چونکە پڕۆسەی دانانی پارێزگاری کەرکوک تەنها بەڕیکەوتنی پارتی و یەکێتی نیە، به ڵكو دەبێت بچێتە ئەنجومەنی پارێزگای کەرکوک، ئەویش بینێرێت بۆ بەغداد بۆ سەرۆک وەزیران ئەویش بە نوسراو بەرزی بکاتەوە بۆ سەرۆک کۆمار سەرۆک کۆماریش بە مەرسومی فەرمی بڕیاری بوون بە پارێزگار دەربکات." وتیشی" به ڵام به دڵنیایی و بێ گومان پڕۆسه ی سیاسی له سه ر حیزبێك ناوه ستێنین، ڕێزمان بۆ براده رانی یه كێتی هه یه ، جێگه ی ئه ساسیان له ناو حكومه تدا هه یه به ڵام ده بێت ئه وانیش ئه و سنوره بزانن پارتی خاوه نی زۆرینه یه كی له به رچاوی په رله مانه وه ئێمه زۆرینه ی حكومه تین، چۆن سه رۆكایه تی په رله مان و سه رۆكی هه رێممان هه ڵبژارد ده توانین ئه وه ش بكه ین له گه ڵ هاوپه یمانه كانی ترمان وه پارێزگاری له پێگه و پۆسته كانی یه كێتیش ده كه ین جاری پێشوش وابوو، به ڵام ئه مه ناچاریه هه روه ك له شه رعدا ده وترێت (كره الحلال في الاسلام الطلاق به دڵنیایی پۆسته كانیان به به تاڵی داده نێین خۆ یه كێتی "مه حروم ناكه ین". ئه گه ر یه كێتی بڕیاری ئۆپۆزسیۆن بونی دا چی؟ فازڵ میرانی ده ڵێت" ئۆپۆزسیۆن بونی پارتی و یه كێتی به و ڕاده و قه باره یه ی هه یانه ناتوانن ببنه ئۆپۆزسیۆن، چونكه ئێمه به رپرسی ئه م ئه زمونه ین كه له وڵاته كه ی ئێمه دا هه یه ناچارین ئه م وڵاته به ڕێوه ببه ین ببینه ئۆپۆزسیۆنی كێ؟ جا له به ر ئه وه ناكرێت پارتی و یه كێتی ببنه ئۆپۆزسیۆن."